Езоп
Болният гарван

Превод от старогръцки: Тодор Сарафов, 1967

chitanka.info

Един болен гарван казал на майка си:

— Моли се на бога, майко, и недей плака.

А тя му отговорила:

— Кой от боговете ще се смили над тебе, чедо? Та на кого ли мръвка не си отмъкнал?

Баснята разкрива, че тези, които имат много врагове, в нужда не ще намерят никакъв приятел.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.